### Beslutningstema

I denne sag træffes beslutning om anlægsbevilling og frigivelse af rådighedsmidler til trafiksikkerhedsprojekter.

### Historik

Teknik- og Miljøudvalget besluttede i juni 2023 at søge om tilskud fra statens trafiksikkerhedspulje til fire trafiksikkerhedsprojekter:

1. Rundkørsel syd for [adresse] ([adresse])
2. Forsætning af det firbenede kryds [adresse]/Bovlund Bjergveg
3. Ændring af cykelstiens forløb gennem to kryds på [adresse] i Tønder
4. Ændring af cykelstiens forløb gennem krydset [adresse] i Tønder

### Sagsfremstilling

Tønder Kommune har modtaget tilsagn om 40 % statsligt tilskud til alle fire trafiksikkerhedsprojekter. Ud fra skønnede overslagspriser vil den samlede økonomi for de fire projekter se således ud:

|  |  |  |  |
| --- | --- | --- | --- |
| Prioriterede trafiksikkerhedsprojekter | Overslagspris | Kommunal andel af samlede nettoudgifter | Statsligt tilskud |
| 1. Rundkørsel syd for [adresse] ([adresse]) | 4,000 mio. kr. | 2,4 mio. kr. | 1,6 mio. kr. |
| 2. Fortsættelse af det firbenede kryds [adresse]/Bovlund Bjergveg | 1,710 mio. kr. | 1,026 mio. kr. | 684.000 kr. |
| 3. Ændring af cykelstiens forløb gennem to kryds på [adresse] i Tønder | 1,000 mio. kr | 600.000 kr. | 400.000 kr. |
| 4. Ændring af cykelstiens forløb gennem krydset Ndr. Landevej/Håndværkervej i Tønder | 300.000 kr. | 180.000 kr. | 120.000 kr. |
| I alt | 7,010 mio. kr. | 4,206 mio. kr. | 2,804 mio. kr. |

Projekterne skal være afsluttet senest fire år efter, at aftalen om statsligt tilskud er accepteret af Tønder Kommune.

Den kommunale andel af de samlede anlægsudgifter på i alt 4,206 mio. kr. overstiger dog midlerne i trafiksikkerhedspuljen i 2024, hvor der i alt er afsat 3,0 mio. kr.

Derfor foreslår forvaltningen følgende løsning:

* Projektering og anlæg af projekt 2, 3 og 4 udføres og færdiggøres i 2024 med frigivelse af følgende rådighedsbeløb fra [adresse]:
  + 1,026 mio. kr. til projektering og anlæg af forsætning af det firbenede kryds [adresse] / Bovlund Bjergvej
  + 600.000 kr. til ændring af cykelstiens forløb gennem to kryds på [adresse] i Tønder
  + 180.000 kr. til ændring af cykelstiens forløb gennem kryds [adresse] Håndværkervej i Tønder

* Projektering og opstart af projekt 1 (rundkørslen syd for [adresse]) i 2024 og færdiggørelse af projektet i 2025.
  + Fra Trafiksikkerhedspuljen 2024 vil der således skulle frigives et rådighedsbeløb på 1,194 mio. kr. til projektering og opstart af anlæg,
  + Den kommunal andel af anlægsudgiften til projektet i 2025 vil således være 1,206 mio. kr.

For at projekt 1 og 2 kan gennemføres, bliver det nødvendigt at erhverve et mindre areal. Som udgangspunkt ønsker Tønder Kommune at indgå frivillige aftaler om arealerhvervelse med de berørte lodsejere.

Skulle det ikke være muligt at indgå en frivillig aftale, agter Tønder Kommune at ekspropriere det nødvendige areal. Forvaltningen forventer, at erhvervelse af arealet vil være ukompliceret og foreslår, at forvaltningen bemyndiges til at indlede forhandlinger med lodsejeren.

### Økonomi

I anlægspuljen til trafiksikkerhed 2024 er der afsat 3,0 mio. kr. Ved frigivelsen vil puljen være disponeret fuldt ud.

### Indstilling Direktøren for Teknik/Miljø, Service og Beskæftigelse indstiller

|  |  |
| --- | --- |
| at | der af Trafiksikkerhedspuljen 2024 (anlægsnr. 732) gives en anlægsbevilling på i alt 3,0 mio. kr. til projektering og opstart på projekt 1 samt til projektering og anlæg af projekt 2, 3 og 4, |
| at | der frigives et rådighedsbeløb på i alt 3,0 mio. kr. i 2024, |
| at | der til Trafiksikkerhedspuljen 2024 (anlægsnr. 732) gives en indtægtsbevilling på i alt 2,0 mio. kr. i 2024, |
| at | der ved prioritering af 2025-anlægsramme prioriteres 1,206 mio. kr. til færdiggørelsen af projekt 1 (rundkørslen syd for [adresse]) med en indtægtsbevilling i 2025 på 804.000 kr., |
| at | forvaltningen bemyndiges til at optage forhandling med de berørte lodsejere med henblik på at opnå en frivillig aftale om arealerhvervelse på ekspropriationslignende vilkår, |
| at | ekspropriation til arealerhvervelse indledes, hvis der ikke kan opnås forlig ved frivillig aftale, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 6. februar 2024, pkt. 6:

Indstillingen anbefales med den bemærkning, at Teknik- og Miljøudvalget foreslår, at finansieringen af rundkørslen syd for [adresse] også drøftes på det kommende budgetseminar.

Beslutning fra Økonomiudvalget, 22. februar 2024, pkt. 20:

Direktørens indstilling anbefales.

Ragner Sørensen deltog ikke i mødet.

### Beslutning

Indstillingen godkendt.

Christopher Olesen (T) deltog ikke i mødet.